Конкурс складаўся з двух этапаў, на працягу якіх удзельнікам трэба было пазнаёміць прысутных са сваімі ўпраўленчымі стратэгіямі і ўстановай адукацыі праз відэаролік і эсэ, прадставіць самапрэзентацыю, вусную прамову, паўдзельнічаць у спарынг-дэбатах, пазмагацца ў веданні заканадаўча-нарматыўнай базы ў рамках прафесіянальнай дзейнасці. Знайшлося месца і для каманднай работы – кожная ўстанова адукацыі прадстаўляла візітку “Мой дырэктар — самы лепшы”. Цікавым выпрабаваннем стала вырашэнне нестандартных сітуацый, якія могуць напаткаць у час работы любога кіраўніка. Па выніках конкурсу Віктар Нічыпарук набраў максімальную колькасць балаў і быў узнагароджаны сертыфікатам “Залаты дырэктар” і Ганаровай граматай.